Године 1822. излази анонимно из штампе Вињијева збирка скромног наслова "Песме" (). Садржала је свега 10 песама у којима се осећа делимични утицај Андре Шенијеа, видљив пре свега у избору тема и места (стари Рим) и чежњивим расположењима и благим тоновима. Издавајају се песме "Хелена", инспирисана борбом Грка против Турака, као и "Затвор" и "Несрећа", у којима је у извесној мери присутан утицај Бајрона. Иако се већ у овој првој збирци налазе неке карактеристичне Вињијеве песничке особине, он је и даље далеко од својих најбољих остварења.